अमेरिका के कुछ राज्यों में समलैंगिक विवाह काफी दिनों से वैध हैं और शेष में उन्हें वैध करने की मांग जोर पकड़ रही है. एक राज्य, जहां यह विवाह वैध है, वहां 2 विवाहित औरतों में से 1 की मृत्यु हो गई और मरने वाली ने सारी संपत्ति अपनी विधवा साथी को विरासत में दे दी. अमेरिकी फैडरल यानी केंद्रीय कानून के अनुसार, अगर पति या पत्नी अपने जीवनसाथी को विरासत में कुछ छोड़ें तो काफी कम कर लगता है. प्रश्न यह उठा कि केंद्र सरकार, जो अभी समलैंगिक विवाहों को मान्यता नहीं देती, क्या इस विवाह को मानेगी?